અમદાવાદ: ડીસા ભીલડી રોડ પર ગત રાત્રેે બે વાહનો વચ્ચે થયેલા અકસ્માત બાદ જીપ દીવાલ સાથે અથડાતાં એક જ પરિવારની ત્રણ વ્યકિતનાં મોત થયાં હતાં. જ્યારે ચાર વ્યકિતને ગંભીર ઇજાઅો પહોંચી હતી. આ અંગેની વિગત એવી છે કે દિયોદર તાલુકાના ઓઢા ગામના રહીશ લેબાભાઇ વાઘાભાઇ માજીરાણા પોતાના પરિવાર સાથે ડીસા નજીકના કંસારી ગામે સગાઇ વિધિનો પ્રસંગ પૂરો કરી જીપમાં પરત ફરી રહ્યા હતા ત્યારે ભીલડી ગરનાળા પાસે કોઇ અજાણ્યા વાહને જીપને ટક્કર મારતાં સર્જાયેલા અકસ્માત બાદ જીપ દીવાલ સાથે અથડાતાં બનેલી ઘટનામાં જીપમાં બેઠેલ એક મહિલા, એક બાળક સહિત એક જ પરિવારની ત્રણ વ્યકિતના ગંભીર ઇજાઓ થવાના કારણે ઘટનાસ્થળે જ મોત થયાં હતાં. જ્યારે ચારને ગંભીર ઇજા પહોંચી હતી.